**Príloha č. 1 Opis predmetu zákazky**

Predmetom zákazky je:

1. **VÝROBA MARKETINGOVÝCH PREDMETOV** s vlastnými vizuálmi (textil, kancelárske potreby, limitované edície, bližší popis predmetov uvedený v prílohe č. 2 – Zoznam produktov) a výroba online alebo tlačeného katalógu produktov. Marketingové predmety podľa prílohy č. 2 – Zoznam produktov bude verejný obstarávateľ objednávať na základe objednávok/čiastkových zmlúv, teda mimo nižšie definovaného e-shopu.
2. **VYTVORENIE A PREVÁDZKOVANIE E-SHOPU** s marketingovými predmetmi univerzity. Prevádzka e-shopu zahŕňa kompletnú správu vrátane výroby produktov, prípravy dizajnov, skladovania, predaja a distribúcie produktov konečnému spotrebiteľovi, tzn. širokej verejnosti a riešenie prípadných reklamácií. Výsledná cena služby zahŕňa aj prípadné vstupné náklady na prípravu e-shopu ako aj personálne náklady.

**Uchádzač je povinný preukázať minimálne dvojročné skúsenosti s prevádzkou e-shopu, ktoré môže doplniť o hodnotenie jeho služieb zákazníkmi, ak takýmito údajmi disponuje.**

* + Úspešný uchádzač vytvorí nový e-shop na samostatnej doméne, alebo ho začlení do už existujúceho e-shopu, v ktorom bude priestor pre marketingové predmety verejného obstarávateľa jasne odčlenený od ostatných produktov.
  + Úspešný uchádzač je povinný zabezpečiť prevádzku e-shopu najneskôr do 60 dní odo dňa nadobudnutia účinnosti zmluvy, ktorá predstavuje výsledok verejného obstarávania.
  + Dizajn e-shopu musí byť v súlade s vizuálnou identitou a  v súlade s dizajnovým manuálom verejného obstarávateľa. Podklady sú dostupné na webe [dizajn.uniba.sk](https://uniba.sk/o-univerzite/loga-a-symboly-uk/na-stiahnutie/).
  + Názov e-shopu podlieha schváleniu zo strany verejného obstarávateľa.
  + Úspešný uchádzač je oprávnený predávať v e-shope akékoľvek produkty, ktoré poskytuje v rámci vlastného portfólia produktov, a ktorých dizajn bude v súlade s dizajnovým manuálom verejného obstarávateľa. Predaj takýchto produktov, ktoré nie sú uvedené v prílohe č. 2 – Zoznam produktov, podlieha schváleniu verejného obstarávateľa, pričom lehota na schválenie nového produktu je 14 dní odo dňa odoslania návrhu nového produktu na schválenie verejným obstarávateľom.
  + Platba v e-shope musí byť možná aj prostredníctvom platobnej brány.
  + Minimálne požiadavky na dostupné marketingové predmety v e-shope:
    - mikiny s logom verejného obstarávateľa a logami 13 fakúlt, dámske a pánske modely, veľkosti S až XXXL, so zipsom aj bez zipsu;
    - tričká s krátkym rukávom s logom verejného obstarávateľa a logami 13 fakúlt, dámske a pánske modely, veľkosti S až XXXL;
    - plátenné tašky s logom verejného obstarávateľa a 13 fakúlt.
  + Predmety dostupné v e-shope musia kvalitou zodpovedať minimálnym požiadavkám na predmety, ktoré verejný obstarávateľ požaduje dodávať v súlade s prílohou č. 2 – Zoznam produktov.
  + Verejný obstarávateľ môže úspešnému uchádzačovi navrhovať nové produkty alebo dizajny, napríklad v spojení s výročiami či významnými spoločenskými udalosťami či limitované edície. Konečné rozhodnutie o výrobe a predaji týchto produktov je na úspešnom uchádzačovi. V prípade záujmu verejného obstarávateľa je úspešný uchádzač povinný zaradiť do predaja produkt alebo limitovanú edíciu na požiadanie verejného obstarávateľa minimálne raz za 365 dní.
  + Úspešný uchádzač je povinný zahrnúť do predaja limitované edície produktov v počte minimálne 500 kusov minimálne dvakrát za 365 dní. Limitované edície podliehajú schváleniu verejného obstarávateľa.
  + Úspešný uchádzač je povinný dodať verejnému obstarávateľovi fotografie/vizuály všetkých dostupných produktov vo formáte .jpg alebo .png spolu s informáciami o cene a dostupnosti produktov na účely marketingovej kampane.
  + Verejný obstarávateľ môže propagovať marketingové predmety cez vlastné komunikačné kanály.
  + Lehota dodania produktov pre koncového spotrebiteľa je max. pracovných 14 dní od doručenia objednávky.
  + Úspešný uchádzač sa zaväzuje zabezpečiť dodanie marketingových predmetov min. na území Slovenskej republiky a Českej republiky.
  + Úspešný uchádzač sa zaväzuje, že zamestnancom a študentom verejného obstarávateľa bude na nákup produktov pre ich osobnú potrebu poskytnutá zľava vo výške min. 5%.
  + Podpisom zmluvy poskytuje verejný obstarávateľ úspešnému uchádzačovi súhlas s použitím log a grafických symbolov verejného obstarávateľa pre účely komerčného predaja. Úspešný uchádzač tým získa výhradné právo na predaj marketingových predmetov s logom univerzity počas platnosti rámcovej dohody.
  + Ceny produktov v e-shope určuje úspešný uchádzač.
  + Zo zisku z predaja produktov je úspešný uchádzač povinný vždy ku koncu trojmesačného obdobia previesť verejnému obstarávateľovi 20% vo forme marketingových predmetov pre vlastnú spotrebu verejného obstarávateľa, a to podľa cien produktov uvedených v prílohe č. 2 – Zoznam produktov.
  + Úspešný uchádzač je povinný vyhotoviť pre verejného obstarávateľa mesačný report predajov, a to vždy najneskôr k 10. dňu nasledujúceho mesiaca.
  + Formu distribúcie produktov určuje úspešný uchádzač. Ako miesto osobného odberu môže obstarávateľ ponúknuť vlastné priestory, napríklad Infocentrum UK alebo iné.